CELEX: 22008D0008
Language: hu
Date: 2008-02-01 00:00:00
Title: Az EGT Vegyes Bizottság 8/2008 határozata ( 2008. február 1. ) az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról

12.6.2008   
            
            
               HU
            
            
               Az Európai Unió Hivatalos Lapja
            
            
               L 154/15
            
         
      AZ EGT VEGYES BIZOTTSÁG 8/2008 HATÁROZATA
   
   (2008. február 1.)
   az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás II. mellékletét a 2007. december 7-i 156/2007 EGT vegyes bizottsági határozat (1) módosította.
            
         
               (2)
            
            
               A guazatin-triacetátnak a biocid termékek forgalomba hozataláról szóló 98/8/EK európai parlamenti és tanácsi irányelv I., IA. vagy IB. mellékletébe történő fel nem vételéről szóló, 2007. augusztus 27-i 2007/597/EK bizottsági határozatot (2) bele kell foglalni a megállapodásba.
            
         
               (3)
            
            
               A környezetben tartósan megmaradó szerves szennyező anyagokról szóló 850/2004/EK parlamenti és tanácsi rendelet értelmében szolgáltatandó adatok és információk közös formátumának kialakításáról szóló, 2007. október 2-i 2007/639/EK bizottsági határozatot (3) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás II. melléklete XV. fejezetének 12y. pontja (2007/395/EK bizottsági határozat) után a következő ponttal egészül ki:
   
      
                  „12z.
               
               
                  
                     32007 D 0597: a Bizottság 2007. augusztus 27-i 2007/597/EK határozata a guazatin-triacetátnak a biocid termékek forgalomba hozataláról szóló 98/8/EK európai parlamenti és tanácsi irányelv I., IA. vagy IB. mellékletébe történő fel nem vételéről (HL L 230., 2007.9.1., 18. o.).
               
            
                  12za.
               
               
                  
                     32007 D 0639: a Bizottság 2007. október 2-i 2007/639/EK határozata a környezetben tartósan megmaradó szerves szennyező anyagokról szóló 850/2004/EK parlamenti és tanácsi rendelet értelmében szolgáltatandó adatok és információk közös formátumának kialakításáról (HL L 258., 2007.10.4., 39. o.).”
               
            
   2. cikk
   A 2007/597/EK és a 2007/639/EK határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2008. február 2-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2008. február 1-jén.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 124., 2008.5.8., 18. o.
   
   
      (2)  HL L 230., 2007.9.1., 18. o.
   
   
      (3)  HL L 258., 2007.10.4., 39. o.
   
   
      (4)  Alkotmányos követelmények fennállását nem jelezték.